Aulacochthebius

Aulacochthebius er en slekt av palpebiller som lever i og ved ferskvann og brakkvann. De er små biller som kan kjennes på at maksillarpalpene (munnfølerne) er svært lange. De ligner på visse arter i gruppen vannkjær (Hydrophiloidea)  men er trolig ikke nært beslektet med disse.

Utseende 
Små biller (gjerne ca. 1,5 millimeter), brystskjoldet og dekkvingene enten tydelig skilt ved en innskjæring. Hodet er bredt med små, runde fasettøyne. Antennene består av ni til elleve ledd, med en svakt definert, fire- eller fem-leddet kølle. Palpene (munnfølerne) er gjerne litt kortere enn antennene. Brystskjoldet (pronotum) er kantete med tydelige groper eller lengdefurer. Dekkvingene har tydelige punktrekker. Beina er foholdsvis korte med fire-leddete føtter. Larvene er lange og slanke, med tre par korte bein og en hodekapsel med forholdsvis lange antenner og små kjever. Sammenlignet med artene i slekten Ochthebius har disse en noe bredere kroppsform.

Levevis 
Palpebillene lever i eller ved vann. De forskjellige artene finnes stort sett enten i stillestående eller rennende vann, sjelden begge deler, og holder seg i vegetasjon eller mudder nær bredden, også på land ved vannkanten.  De voksne billene er planteetere, larvene rovdyr.

Utbredelse 
Slekten er kjent fra Europa, Afrika og Sørøst-Asia.

Systematisk inndeling  
Slekten blir noen ganger plassert som en underslekt av Ochthebius. I tillegg til de beskrevne artene er det kjent flere, hittil ubeskrevne.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea (litt usikker plassering)
 Familien palpebiller, Hydraenidae
 Underfamilien strandpalpebiller, Ochthebiinae
 Stammen Ochthebiini
 Understammen Ochthebiina
 Slekten Aulacochthebius Kuwert, 1887
 Aulacochthebius alienus (d'Orchymont, 1929)
 Aulacochthebius asiaticus (d'Orchymont, 1929)  
 Aulacochthebius continentalis (d'Orchymont, 1929)
 Aulacochthebius densus (d'Orchymont, 1929)
 Aulacochthebius exaratus (Mulsant, 1844)
 Aulacochthebius hunanensis Pu, 1958
 Aulacochthebius libertarius Ribera, Hernando & Aguilera, 1998
 Aulacochthebius manipurensis (d'Orchymont, 1929)
 Aulacochthebius narentinus (Reitter, 1885)
 Aulacochthebius perlaevis Perkins, 2017
 Aulacochthebius plicicollis (Fairmaire, 1898)
 Aulacochthebius tenuipunctus (Régimbart, 1906)

Referanser

Eksterne lenker 
 Aulacochthebius på GBIF 
 

Palpebiller
Biller formelt beskrevet i 1887
Dyr formelt beskrevet av August Ferdinand Kuwert